Document ID: 32001R1899

Rådets forordning (EF) nr. 1899/2001
af 27. september 2001
om ændring af forordning (EF) nr. 194/1999 om indførelse af endelig antidumpingtold på importen af fiberplader (hardboard) med oprindelse i Bulgarien, Estland, Letland, Litauen, Polen og Rusland og om endelig opkrævning af den midlertidige told
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab(1), særlig artikel 8,
under henvisning til forslag fremsat af Kommissionen efter høring af det rådgivende udvalg, og
ud fra følgende betragtninger:
A. TIDLIGERE PROCEDURE
(1) Den 7. november 1997 indledte Kommissionen ved en meddelelse offentliggjort i De Europæiske Fællesskabers Tidende en antidumpingprocedure(2) vedrørende importen af fiberplader med oprindelse i bl.a. Letland.
(2) Proceduren medførte, at der blev pålagt antidumpingtold i henhold til forordning (EF) nr. 194/1999(3) i januar 1999 for at afhjælpe dumpingimportens skadelige virkninger.
(3) Samtidig godtog Kommissionen ved afgørelse 1999/71/EF(4) et tilsagn fra bl.a. den lettiske virksomhed AS "Bolderâja" (Taric-tillægskode 8499 ), og importen af fiberplader med oprindelse i Letland eksporteret af denne virksomhed til Fællesskabet blev fritaget for antidumpingtolden ifølge artikel 2, stk. 1 og 3, i forordning (EF) nr. 194/1999.
B. FRIVILLIG TILBAGETRÆKNING AF ET TILSAGN
(4) AS "Bolderâja" har som følge af ændrede handelsaktiviteter meddelt Kommissionen, at det ønsker at tilbagetrække sit tilsagn. Ved Kommissionens afgørelse 2001/707/EF(5) er navnet på denne virksomhed blevet slettet fra listen over producenter, hvis tilsagn er godtaget ifølge artikel 1, stk. 1, i afgørelse 1999/71/EF.
C. ÆNDRING AF FORORDNING (EF) Nr. 194/1999
(5) Artikel 2, stk. 3, i forordning (EF) nr. 194/1999, som indeholder en fortegnelse over virksomheder, der er fritaget for antidumpingtolden, bør derfor ændres i overensstemmelse med ovenstående -
UDSTEDT FØLGENDE FORORDNING:
Artikel 1
Artikel 2, stk. 3, i forordning (EF) nr. 194/1999 affattes således: "3. Import, der ledsages af en tilsagnsfaktura, angives under følgende Taric-tillægskoder:
TABELPOSITION "
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. september 2001.

Labels: 18
3
4
1